ai4bharat/Pralekha huggingface dataset:
কেন্দ্রীয়মন্ত্রিসভা
বিএসএনএল-এর মান ও পরিষেবাকে উন্নত করতে ১.৬৪ লক্ষ কোটির পুনরুজ্জীবন প্যাকেজ
নয়াদিল্লি, ২৭ জুলাই, ২০২২
আর্থিক দিক থেকে বিএসএনএল-কে চাঙ্গা করে তুলতে সংস্থার ১ লক্ষ ৬৪ হাজার কোটি টাকার পুনরুজ্জীবন প্যাকেজ আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই প্যাকেজের আওতায় রয়েছে - বিএসএনএল পরিষেবার মানোন্নয়নে নতুন মূলধন যোগান, স্পেকট্রাম বন্টন, ব্যালেন্স শিটকে সঙ্কটমুক্ত করা এবং ভারত ব্রডব্যান্ড নিগম লিমিটেড -কে বিএসএনএল-এর সঙ্গে সংযুক্তির মাধ্যমে একটি শক্তিশালী ফাইবার নেটওয়ার্ক গড়ে তোলা।
উল্লেখ্য, দূরসঞ্চার ক্ষেত্রে বিএসএনএল-এর একটি গুরুত্বপূর্ণ ভূমিকা রয়েছে। কারণ, দেশের গ্রামাঞ্চলে দূরসঞ্চার পরিষেবার প্রসার, দেশীয় প্রযুক্তির উন্নয়ন এবং বিপর্যয় মোকাবিলায় বিএসএনএল-এর গুরুত্ব অপরিহার্য।
অনুমোদিত এই প্যাকেজের সাহায্যে একদিকে যেমন বিএসএনএল-এর বর্তমান পরিষেবার গুণগত মানের উন্নয়ন ঘটবে, অন্যদিকে তেমনই ৪জি পরিষেবা প্রসারের মাধ্যমে সংস্থার আর্থিক সম্ভাবনা বিশেষভাবে উজ্জ্বল হয়ে উঠবে। আশা করা হচ্ছে, এই পুনরুজ্জীবন প্যাকেজের ফলে বিএসএনএল আবার ঘুরে দাঁড়াবে এবং ২০২৬-২৭ অর্থবর্ষ নাগাদ একটি লাভজনক সংস্থায় পরিণত হবে।
(PG/SKD/DM
স্বাস্থ্যওপরিবারকল্যাণমন্ত্রক
ভারতের আরও একটি উল্লেখযোগ্য সাফল্য – সুস্পষ্টভাবে করোনায় আক্রান্তের সংখ্যা এই প্রথম মোট আক্রান্তের সংখ্যার ২ শতাংশের নিচে
দেশে গত ২৩ দিনে দৈনিক মৃত্যুর সংখ্যা তিনশোর কম
ভারতে গত ১০ দিনে দৈনিক আক্রান্তের সংখ্যা ২০ হাজারের নিচে
নতুন দিল্লি, ১৭ জানুয়ারী, ২০২১
ভারতে দৈনিক ভিত্তিতে নতুন করে আক্রান্তের সংখ্যায় নিম্নমুখী প্রবনতা অব্যাহত রয়েছে। এর ফলে সুস্পষ্টভাবে করোনায় আক্রান্তের সংখ্যাও ক্রমশ কমছে।
এই প্রথম ভারতে সুস্পষ্টভাবে করোনায় আক্রান্তের সংখ্যা মোট আক্রান্তের সংখ্যার ২ শতাংশের নিচে নেমে ১.৯৮ শতাংশ হয়েছে।
গত ২৪ ঘন্টায় নতুন করে আক্রান্ত হয়েছেন ১৫,১৪৪ জন। এর ফলে সুস্পষ্টভাবে আক্রান্তের সংখ্যা কমে দাঁড়িয়েছে ২ লক্ষ ৮ হাজার ৮২৬। একই ভাবে গত ১০ দিনে দৈনিক আক্রান্তের সংখ্যাও ২০ হাজারের নিচে নেমে এসেছে। দেশে গত ২৪ ঘন্টায় সুস্পষ্টভাবে আক্রান্তের সংখ্যায় নিম্নগতি অব্যাহত রয়েছে। কেরালাতে সর্বাধিক ৯২২ জন সুস্পষ্টভাবে করোনায় আক্রান্ত হয়েছেন। অন্যদিকে, মধ্যপ্রদেশে সর্বাধিক ৪৩৩ জনের নমুনা পরীক্ষার ফল নেগেটিভ এসেছে।
দেশে গত ২৪ ঘন্টায় ১৭,১৭০ জন সুস্থ হয়েছেন। এর ফলে, আরোগ্য লাভের হার বেড়ে হয়েছে ৯৬.৫৮ শতাংশ। সুস্থতার সংখ্যা বেড়ে হয়েছে ১ কোটি ১ লক্ষ ৯৬ হাজার ৮৮৫। এর ফলে, সুস্থতার সংখ্যা আক্রান্তের সংখ্যার তুলনায় বেড়ে হয়েছে ৪৮.৮৩ গুণ।
দেশে গত ২৪ ঘন্টায় আরোগ্য লাভকারীদের ৮০.৫৩ শতাংশই ১০টি রাজ্য ও কেন্দ্রশাসিত অঞ্চল থেকে। কেরালাতে একদিনেই সর্বাধিক ৫,০১১ জন আরোগ্যলাভ করেছেন। অন্যদিকে, মহারাষ্ট্রে সুস্থ হয়েছেন ৩,০৩৯ জন। উত্তপ্রদেশে আরোগ্যলাভ করেছেন ৯৩০ জন।
দেশে গত ২৪ ঘন্টায় নতুন করে আক্রান্তদের ৮১ শতাংশই ৮টি রাজ্য ও কেন্দ্রশাসিত অঞ্চল থেকে। কেরালা থেকে একদিনে সর্বাধিক ৫,৯৬০ জন আক্রান্ত হয়েছেন। মহারাষ্ট্রে আক্রান্তের সংখ্যা ২,৯১০ এবং তামিলনাড়ুতে আক্রান্তের সংখ্যা ৬১০।
দেশে গত ২৪ ঘন্টায় করোনাজনিত কারণে ১৮১ জনের মৃত্যু হয়েছে। এর মধ্যে, ৬৬.৩০ শতাংশের মৃত্যু হয়েছে ৬ রাজ্য ও কেন্দ্রশাসিত অঞ্চল থেকে। মহারাষ্ট্রে একদিনে সর্বাধিক ৫২ জনের মৃত্যু হয়েছে। অন্যদিকে, কেরালায় মারা গেছেন ২৭ জন এবং পশ্চিমবঙ্গে মৃত্যু হয়েছে ১৫ জনের। দেশে গত ২৩ দিন দৈনিক ভিত্তিতে করোনায় মৃত্যুর সংখ্যা তিনশোর নিচে।
মহাকাশদপ্তর
ইসরোর নতুন প্রযুক্তির পরীক্ষা প্রথম ধাপে সাফল্য অর্জন
নয়াদিল্লি, ০৫ জুলাই, ২০১৮
মহাকাশচারীদের জন্য একটি গুরুত্বপূর্ণ প্রযুক্তি- ক্রু এসকেপ সিস্টেম বা বিপদজ্জনক পরিস্হিতিতে উৎক্ষেপন যান থেকে মহাকাশচারীদের রক্ষা ব্যবস্হার প্রথম পরীক্ষামূলক পদক্ষেপে আজ ইসরো সাফল্যের মুখ দেখল।
উৎক্ষেপণের সময় কোন গোলযোগ ঘটলে মহাকাযানের ভিতরের অংশ যেখানে নভোচররা থাকেন  তাঁদের নিয়ে যানের সেই অংশটিকে নিরাপদ দূরত্বে পাঠানোর কাজ করে এই বিপদকালীন পরিত্রাণ ব্যবস্হা। আজকের প্রথম পরীক্ষায় ক্রু মডিউলটিকে নিরাপদভাবে উদ্ধার করা সম্ভব হয়েছে।
আজ শ্রীহরিকোটায় সতীশ ধাওয়ান মহাকাশ কেন্দ্রে, ৫ ঘন্টা অপেক্ষার শেষে সকাল ৭টা নাগাদ ১২.৬ টন ওজনের ক্রু মডিউল সমেত ক্রু এসকেপ সিস্টেমের সফল উৎক্ষেপণ সম্ভব হয়। ২৫৯ সেকেন্ডের মধ্যে ক্রু এসকেপ সিস্টেম সহ বহু মডিউল প্রথমে আকাশে উড়ে গিয়ে বঙ্গোপসাগরের দিকে ঘুরে যায় এবং তারপর শ্রীহরিকোটা থেকে ২.৯ কিলোমিটার দূরে প্যারাসুটের সাহায্যে নামানো হয়।
৭টি বিশেষভাবে তৈরি মোটরে চালিত ক্রু মডিউল উৎক্ষেপণ যান থেকে নিরাপদ দূরত্বে পৌঁছতে আকাশে প্রায় ২.৭ কিলোমিটার উচ্চতায় পৌঁছায়। প্রায় ৩০০টি সেন্সর এই পরীক্ষামূলক উৎক্ষেপণ অভিযানের বিভিন্ন মাপকাঠির বৈশিষ্ট্য রেকর্ড করেছে।
CG/SC/NS/…
(Visitor Counter : 97
মানবসম্পদবিকাশমন্ত্রক
কেন্দ্রীয় শিক্ষামন্ত্রী আজ নতুন দিল্লিতে রাষ্ট্রীয় বাল ভবনের পর্যালোচনা বৈঠক করেছেন
নয়াদিল্লি, ২৫ আগস্ট, ২০২০
কেন্দ্রীয় শিক্ষামন্ত্রী শ্রী রমেশ পোখরিয়াল 'নিশাঙ্ক' আজ নতুন দিল্লিতে রাষ্ট্রীয় বাল ভবনের পর্যালোচনা বৈঠক করেছেন। এই বৈঠকে বিদ্যালয় শিক্ষা দপ্তরের সচিব শ্রীমতী অনিতা কারোয়াল, বিদ্যালয় শিক্ষা দপ্তরের যুগ্ম সচিব শ্রী আর সি মীনা সহ পদস্থ আধিকারিকরা উপস্থিত ছিলেন।
বৈঠকে শিক্ষামন্ত্রী রাষ্ট্রীয় বাল ভবনের বিভিন্ন কর্মসূচি নিয়ে পর্যালোচনা করেছেন এবং সংস্থার আধিকারিকদের নির্দেশ দিয়েছেন তাঁরা যাতে এই সব কর্মসূচি দ্রুত রূপায়িত করেন সে বিষয়গুলি নিশ্চিত করতে হবে। তিনি রাষ্ট্রীয় বাল ভবনের গত দু'বছরের বিভিন্ন কাজকর্ম নিয়ে আলোচনা করেছেন, সংস্থার সদস্যদের বিষয়ে বিস্তারিত তথ্য দেখেছেন এবং বিভিন্ন প্রশিক্ষণ কর্মসূচি নিয়ে মতবিনিময় করেছেন।
মন্ত্রী, আধিকারিকদের ওয়েবিনারের মাধ্যমে ছাত্রছাত্রীদের মধ্যে সাংস্কৃতিক বিনিময়ের কর্মসূচি রূপায়ণের নির্দেশ দিয়েছেন। এর ফলে, ছাত্রছাত্রীরা আমাদের দেশের বিভিন্ন সংস্কৃতি সম্পর্কে জানতে পারবে। বাল ভবনের বিভিন্ন কাজকর্মকে কিভাবে আন্তর্জাতিক স্তরে প্রচার করা যায়, তা নিয়ে মন্ত্রী পরিকল্পনা করতে পরামর্শ দিয়েছেন। রাষ্ট্রীয় বাল ভবনে শিশুদের বিভিন্ন সৃজনশীল কাজকর্ম শেখানো হয়। শ্রী পোখরিয়াল এই সমস্ত কর্মসূচি আঞ্চলিক কেন্দ্রগুলিতে প্রসারের নির্দেশ দিয়েছেন যাতে আরও বেশি শিশুরা উপকৃত হতে পারে। রাষ্ট্রীয় বাল ভবন যাতে একটি জাতীয় স্তরে পুরস্কার চালু করতে পারে, সে বিষয়ে প্রয়োজনীয় ব্যবস্থা নিতে মন্ত্রী আধিকারিকদের নির্দেশ দিয়েছেন। এই সংস্থার বিভিন্ন শূণ্যপদে লোক নিয়োগের প্রক্রিয়া দ্রুত সম্পন্ন করারও তিনি নির্দেশ দিয়েছেন।
(CG/CB/DM
প্রধানমন্ত্রীরদপ্তর
উত্তর প্রদেশের প্রতিষ্ঠা দিবসে রাজ্যবাসীকে প্রধানমন্ত্রীর অভিনন্দন
নতুনদিল্লি, ২৪শে জানুয়ারী, ২০২১
প্রধানমন্ত্রী শ্রী নরেন্দ্র মোদী উত্তর প্রদেশের প্রতিষ্ঠা দিবসে রাজ্যবাসীকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “ উত্তরপ্রদেশের প্রতিষ্ঠা দিবসে রাজ্যের সব মানুষদের আন্তরিক শুভকামনা জানাই। ত্যাগ, তপস্যা, পরম্পরা ও সংস্কৃতির পবিত্র ভূমি এই রাজ্য আজ আত্মনির্ভর ভারতের নির্মাণে গুরুত্বপূর্ণ ভূমিকা নিচ্ছে। উন্নয়নের পথে এগিয়ে এই রাজ্য নতুন উচ্চতায় পৌঁছাক, এই কামনাই করি।“
প্রধানমন্ত্রীরদপ্তর
ভারতের গ্রামগুলিতে আমাদের সুপ্রশাসনের প্রচেষ্টার কেন্দ্রস্থলে রয়েছে মানুষের কল্যাণের জন্য প্রযুক্তির সক্ষমতার প্রয়োগ : প্রধানমন্ত্রী
নতুন দিল্লি, ২৪ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, ভারতের গ্রামগুলিতে আমাদের সুপ্রশাসনের প্রচেষ্টার কেন্দ্রস্থলে রয়েছে মানুষের কল্যাণের জন্য প্রযুক্তির সক্ষমতার প্রয়োগ। এ প্রসঙ্গে শ্রী মোদী স্বামিত্ব কর্মসূচির উদাহরণ দেন। এই কর্মসূচিতে ভাল পরিনাম মিলেছে।
মাইগভ ইন্ডিয়ার পক্ষ থেকে এক ট্যুইটের জবাবে প্রধানমন্ত্রী বলেছেন, "ভারতের গ্রামগুলিতে আমাদের সুপ্রশাসনের প্রচেষ্টার কেন্দ্রস্থলে রয়েছে মানুষের কল্যাণের জন্য প্রযুক্তির সক্ষমতার প্রয়োগ। স্বামিত্ব কর্মসূচির উদাহরণ দিয়ে বলেন, এই কর্মসূচিতে ভাল পরিনাম মিলেছে।"
CG/BD/AS/
(
অর্থমন্ত্রক
কেন্দ্রীয় বাজেটে পরিকাঠামো ক্ষেত্রে বিনিয়োগ, ডিজিটাল অর্থনীতি এবং ক্ষুদ্র ও মাঝারি শিল্পে কর্মসংস্থান তৈরির ওপর জোর
নয়াদিল্লি, ৫ জুলাই, ২০১৯
পরিকাঠামো ক্ষেত্রে বিনিয়োগ, ডিজিটাল অর্থনীতি এবং ক্ষুদ্র ও মাঝারি শিল্পে কর্মসংস্থান তৈরির ওপর জোর দিয়ে ভারতের অর্থনীতিকে ৫ ট্রিলিয়ন ডলারে নিয়ে যাওয়ার প্রস্তাব কেন্দ্রীয় বাজেটে দেওয়া হয়েছে। আজ সংসদে ২০১৯-২০ অর্থবর্ষের বাজেট প্রস্তাব পেশকালে এ কথা জানান কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন। তিনি বলেন, বর্তমানে ভারতের অর্থনীতি ৩ ট্রিলিয়ন ডলারে পৌঁছেছে। এই বৃদ্ধির জন্য গত পাঁচ বছর ধরে কেন্দ্রীয় সরকার একাধিক উদ্যোগ এবং পদক্ষেপ নিয়েছে। ‘মেক ইন ইন্ডিয়া’ কর্মসূচির সফল রূপায়ণের লক্ষ্যে একাধিক প্রকল্প চালু করা হয়েছে। এক্ষেত্রে দেশী ও বিদেশি বিনিয়োগও এসেছে। ‘প্রধানমন্ত্রী গ্রাম সড়ক যোজনা’, শিল্প করিডর, ‘ভারতমালা’, ‘সাগরমালা’, ‘জল মার্গ বিকাশ’, ‘উড়ান’ প্রকল্পের গুরুত্বের কথা উল্লেখ করে শ্রীমতী সীতারমন জানান, পণ্য পরিবহণের খরচ কমাতে একাধিক পদক্ষেপ নেওয়া হয়েছে। ‘মেক ইন ইন্ডিয়া’ কর্মসূচির অঙ্গ হিসাবে দেশীয় বিমান পরিবহণ ব্যবস্থায় নির্দিষ্ট কর্মপরিকল্পনা নেওয়া হয়েছে। রেললাইন, রোলিং স্টক উৎপাদন এবং সরবরাহের ক্ষেত্রে সরকারি-বেসরকারি অংশীদারিত্বের প্রস্তাব দেওয়া হয়েছে। কেন্দ্রীয় অর্থমন্ত্রী আরও বলেন, সারা দেশে ৬৫৭ কিলোমিটার মেট্রো রেল নেটওয়ার্ক গড়ে তোলা হবে। অভ্যন্তরীণ পরিবহণের সুবিধার্থে ন্যাশনাল কমন মোবিলিটি কার্ড এ বছরের মার্চ মাস থেকে চালু করা হয়েছে। দেশের সড়ক ব্যবস্থার উন্নয়নে ‘ভারতমালা’ প্রকল্পের প্রথম পর্যায়ের কাজ শেষ করার পর দ্বিতীয় পর্যায়ের কাজ শুরু হয়েছে। গত চার বছরে গঙ্গা দিয়ে পণ্য পরিবহণ চারগুণ বেড়েছে।
জলমার্গ বিকাশ প্রকল্পে হলদিয়া এবং সাহেবগঞ্জে পণ্য টার্মিনাল গড়ে তোলা হবে। ফারাক্কায় নেভিগেশনাল লক-এর কাজ এ বছরই শেষ হবে। গ্যাস গ্রিড, জল গ্রিড, আই-ওয়ে এবং আঞ্চলিক বিমানবন্দরগুলির উন্নয়নের জন্য নকশা তৈরি করা হচ্ছে। সুলভে বিদ্যুৎ পৌঁছে দেওয়ার লক্ষ্যে ‘এক দেশ, এক গ্রিড’ ব্যবস্থাপনা চালু করা হচ্ছে। প্রাকৃতিক গ্যাসের প্রাপ্তি কম হওয়ার কারণে, প্ল্যান্টগুলির মজুতভাণ্ডারকে যথাযথভাবে কাজে লাগানোর জন্য একটি উচ্চপর্যায়ের কমিটি গঠন করার প্রস্তাব রাখা হয়েছে এবারের বাজেটে।
বাড়ি ভাড়ার ক্ষেত্রে একটি বাড়ি ভাড়া সংক্রান্ত আইনের খসড়া তৈরি করা হচ্ছে। অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে ২০১৯-২০ অর্থবর্ষে সুদ ছাড় প্রকল্পে ৩৫০ কোটি টাকা বরাদ্দ করা হয়েছে। এই ধরনের শিল্পোদ্যোগগুলি জিএসটি অন্তর্ভুক্তির সময় ঋণের ওপর ২ শতাংশ সুদে ছাড় পাবে।
প্রধানমন্ত্রী কর্মযোগী মনধন প্রকল্পের আওতায় যেসব খুচরো ও ছোট ব্যবসায়ীদের লেনদেন বছরে ১ কোটি ৫০ লক্ষ টাকার নিচে, তাঁদেরকে পেনশন দেওয়ার কথা ঘোষণা করেছেন কেন্দ্রীয় অর্থমন্ত্রী। এই প্রকল্পের সুবিধা পেতে হলে সুবিধাভোগীকে ব্যাঙ্ক অ্যাকাউন্ট, আধার এবং স্বঘোষণা জমা দিলেই চলবে।
CG/SS/DM
(Visitor Counter : 180
বিজ্ঞানওপ্রযুক্তিমন্ত্রক
জল পরিশোধন প্রযুক্তির ওপর নজর দেওয়া সহ এমএসএমই ক্ষেত্রে কোভিড-১৯ সম্পর্কিত বিভিন্ন পণ্যের জন্য নতুন প্রযুক্তি সম্পর্কিত ওয়েবিনার
নতুন দিল্লি, ৮ আগস্ট, ২০২০
বৈজ্ঞানিক ও শিল্প গবেষণা পর্ষদ-সেন্ট্রাল মেকানিকাল ইঞ্জিনিয়ারিং রিসার্চ  এর অধ্যাপক ডঃ হরিশ হিরানী,পাটনার অতিক্ষুদ্র ক্ষুদ্র মাঝারি শিল্প উদ্যোগ উন্নয়ন সংস্থার  অধিকর্তা শ্রী বিশ্ব মোহন ঝা শুক্রবার  এক ওয়েবিনারে জল পরিশোধন প্রযুক্তির ওপর গুরুত্ব দিয়ে সিএসআইআর-সিএমইআরআই'এর সর্বশেষ উন্নত কোভিড-১৯ প্রযুক্তি নিয়ে আলোচনা করেছেন।
এই ওয়েবিনারের মূল লক্ষ্য ছিল সিএসআইআর-সিএমইআরআই'এ নির্মিত প্রযুক্তি সম্পর্কে এমএসএমই'এর অধীনে শিল্প / উদ্যোক্তাদের সচেতন করে তোলা, সিএসআইআর-সিএমইআরআই-তে উপলব্ধ সুবিধাগুলি তুলে ধরা এবং সমস্ত ইঞ্জিনিয়ারিং সমস্যার সমাধান করা।
অধ্যাপক হিরানী প্রযুক্তি উদ্ভাবন ক্ষেত্রে সিএসআইআর-সিএমইআরআই'এর ভূমিকা ব্যাখ্যা করেন।ডঃ হিরানী উল্লেখ করেন যে 'আমাদের প্রাথমিকভাবে স্থানীয় প্রতিভা বিকাশে বিশেষ নজর দেওয়া উচিত, যাতে ভারত আগামী দিনে সবচেয়ে কার্যকর পদ্ধতিতে বিজ্ঞান ও প্রযুক্তি এবং উৎপাদনের চাহিদা সামলাতে প্রস্তুত থাকতে পারে'। তিনি বলেন এতে স্থানীয় মানুষের সুস্থায়ী উন্নয়নের পাশাপাশি ওই অঞ্চলের আর্থ-সামাজিক সমস্যা সমাধানে বিশেষ ভাবে সাহায্য করবে। তিনি আরো বলেন বিকাশিত ডিজাইনের চিন্তাভাবনার মাধ্যমে ভারত নতুন সম্মান অর্জন করতে পারে।
প্লাজমা আর্কের চিকিৎসা সামগ্রী বর্জ্য ব্যবস্থাপনা এক সঙ্গে প্রচুর পরিমাণে একবার ব্যবহার যোগ্য মাস্কগুলি নষ্ট করার ক্ষেত্রে যথেষ্ট পরিমাণে সহায়তা করছে।একই ভাবে হাসপাতাল কেয়ার অ্যাসিস্টিভ রোবোটিক ডিভাইস, টাচলেস সোপ কাম ওয়াটার ডিসপেনসর, ব্যাটারি অপারেটেড জীবাণুনাশক স্প্রেয়ার এর মতো ব্যবস্থাপনা এমএসএমই ক্ষেত্রকে বিশেষ ভাবে সাহায্য করেছে। ইতিমধ্যে কোভিড-১৯ প্রতিরোধেকারি প্রযুক্তিগুলি ১৩টি এমএসএমই'কে দেওয়া হয়েছে।
ডঃ হিরানী বলেছেন যে, শহরাঞ্চলে বন্যার সবচেয়ে গুরুত্বপূর্ণ কারণ হ'ল নিকাশী ব্যবস্থা। সিএসআইআর-সিএমইআরআই'এর উন্নত উদ্ভাবনী প্রযুক্তিগত যান্ত্রিক নিকাশী পরিষ্কার ব্যবস্থাপনার সাহায্যে বহুদিনের এই সমস্যার সমাধান করা যেতে পারে। সিএসআইআর-সিএমইআরআই জল পরিশোধন ক্ষেত্রে কার্যকরী ভূমিকা পালন করতে পারে।এমনকি জল দূষণ সম্পর্কিত সমস্যাগুলি লাঘব করতে সহায়তা করতে পারে।জল থেকে হাই ফ্লো রেট আয়রন, আর্সেনিক এবং ফ্লোরাইড দূরীকরণ প্রযুক্তি শহর ও গ্রামীণ উভয় জায়গায় জলসম্পদের কার্যকর পরিশোধন ও পরিচালনায় সহায়তা করতে পারে। সিএসআইআর-সিএমইআরআই উন্নত জল পরিশোধন প্রযুক্তি ইতিমধ্যে ৪৭টি এমএসএমইতে পাঠানো হয়েছে।
শ্রী বিশ্ব মোহন ঝা এবং বিহার শিল্প সংস্থা, ভোজপুর বণিক সভার প্রতিনিধি এবং অন্যান্য বিশিষ্ট ব্যক্তিত্বরা এই ওয়েবিনারে উপস্থিত ছিলেন।
দেশের উন্নয়নে সিএসআইআর-সিএমইআরআই'কে কাজ চালিয়ে যাওয়ার আহ্বান জানান শ্রী ঝা।
(CG/SS
প্রধানমন্ত্রীরদপ্তর
প্রধানমন্ত্রী ৭ই নভেম্বর শিক্ষা পর্বের উদ্বোধনী কনক্লেভে বক্তব্য রাখবেন
প্রধানমন্ত্রী শিক্ষা ক্ষেত্রে বেশকিছু গুরুত্বপূর্ণ উদ্যোগের সূচনা করবেন
নয়াদিল্লী, ৫ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী ৭ই সেপ্টেম্বর বেলা ১১টার সময় ভিডিও কনফারেন্সের মাধ্যমে শিক্ষা পর্বে উদ্বোধনী কনক্লেভে বক্তব্য রাখবেন। এই অনুষ্ঠানে তিনি শিক্ষার সঙ্গে সংশ্লিষ্ট বেশকিছু গুরুত্বপূর্ণ উদ্যোগেরও সূচনা করবেন।
প্রধানমন্ত্রী ইন্ডিয়ান সাইন ল্যাঙ্গুয়েজ ডিকশনারি , সিবিএসই পাঠক্রমের বিদ্যালয়গুলির শিক্ষার গুণমান নিশ্চয়তা এবং মূল্যায়নের পদ্ধতি, নিপুন ভারতের জন্য নিষ্ঠা শিক্ষা শিক্ষণ কর্মসূচি এবং শিক্ষা জগতের স্বেচ্ছাসেবক/দাতা/বিদ্যালয়ের উন্নতিকল্পে কর্পোরেট সামাজিক দায়বদ্ধতা অনুযায়ী বিভিন্ন সংস্থার সাহায্যের জন্য বিদ্যাঞ্জলী পোর্টালের উদ্বোধন করবেন।
২০২১এর শিক্ষক পর্বের মূল ভাবনা :- ভারতে গুণমান বজায় রেখে স্থিতিশীল বিদ্যালয়ের শিক্ষা। এই অনুষ্ঠানে শিক্ষার প্রতিটি স্তরে উদ্ভাবনমূলক বিভিন্ন উদ্যোগকে উৎসাহ দেওয়ার পাশাপাশি শিক্ষার মানোন্নয়ন, সমন্বিত শিক্ষা এবং দেশের সব স্কুলে স্থিতিশীল শিক্ষা ব্যবস্থার বিষয়ে আলোচনা হবে।
কেন্দ্রীয় শিক্ষামন্ত্রী এবং প্রতিমন্ত্রী অনুষ্ঠানে উপস্থিত থাকবেন।
CG/CB/NS
(
প্রধানমন্ত্রীরদপ্তর
২৮ জানুয়ারি কারিয়াপ্পা গ্রাউন্ডে এনসিসি সমাবেশে ভাষণ দেবেন প্রধানমন্ত্রী
নয়াদিল্লি, ২৬ জানুয়ারি, ২০২৩
প্রধানমন্ত্রী শ্রী নরেন্দ্র মোদী ২৮ জানুয়ারি বিকেল ৫:৪৫ মিনিট নাগাদ কারিয়াপ্পা গ্রাউন্ডে এনসিসি সমাবেশে ভাষণ দেবেন।
এ বছর এনসিসি তাদের ৭৫-তম প্রতিষ্ঠা দিবস উদযাপন করছে। এই অনুষ্ঠানে প্রধানমন্ত্রী একটি বিশেষ প্রচ্ছদ এবং ৭৫ টাকা মূল্যের একটি স্মারক মুদ্রার আনুষ্ঠানিক প্রকাশ করবেন। দিন-রাত্রির এই সমাবেশে অন্য বিভিন্ন বিষয়ের সঙ্গে ‘এক ভারত শ্রেষ্ঠ ভারত’ শীর্ষক একটি সাংস্কৃতিক অনুষ্ঠানেরও আয়োজন করা হয়েছে। প্রকৃত ভারতীয় ভাবধারা বসুধৈব কুটুম্বকম-এর অঙ্গ হিসেবে ১৯টি দেশের ১৯৬ জন আধিকারিক এবং ক্যাডেটকে এই উদযাপন অনুষ্ঠানে আমন্ত্রন জানানো হয়েছে।
PG/AB/NS
(
প্রধানমন্ত্রীরদপ্তর
শহীদ ইমান হুসেনের স্মৃতিরক্ষা অনুষ্ঠানে প্রধানমন্ত্রী যোগ দেবেন
নয়াদিল্লি, ১৩ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আগামীকাল  ইন্দোরে দাউদি বোহরা সম্প্রদায় আয়োজিত শহীদ ইমাম হুসেনের স্মৃতিরক্ষা অনুষ্ঠান ‘আশহারা মুবারকা’-তে অংশ নেবেন।
এই উপলক্ষে প্রধানমন্ত্রী এক জনসমাবেশে ভাষণ দেবেন। দাউদি রোহরা সম্প্রদায়ের আধ্যাত্মিক গুরু ডঃ সায়েদা মুফাদ্দাল সৈফুদ্দিন এবং মধ্যপ্রদেশের মুখ্যমন্ত্রী শ্রী শিবরাজ সিং চৌহানও ঐ সমাবেশে বক্তব্য রাখবেন।
CG/BD/SB…
(Visitor Counter : 62
রেলমন্ত্রক
অক্সিজেন এক্সপ্রেস জাতির উদ্দেশ্যে ৩০ হাজার মেট্রিক টন তরল মেডিকেল অক্সিজেন সরবরাহ করার মাইলফলক অতিক্রম করেছে
অক্সিজেন এক্সপ্রেসের মাধ্যমে দেশের দক্ষিণাঞ্চলের রাজ্যগুলিতে ১৫ হাজার মেট্রিক টন তরল অক্সিজেন সরবরাহ করা হয়েছে
৪২১ টি অক্সিজেন এক্সপ্রেস এ পর্যন্ত দেশে অক্সিজেন সরবরাহ করেছে
অক্সিজেন এক্সপ্রেস ১৭৩৪ টি ট্যাঙ্কারের মাধ্যমে ১৫ টি রাজ্যে তরল মেডিকেল অক্সিজেন এ পর্যন্ত সরবরাহ করেছে
নতুন দিল্লি, ১৩ জুন, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এর পাশাপাশি, ভারতীয় রেল এ পর্যন্ত ৩০ হাজার মেট্রিক টনের বেশি তরল মেডিকেল অক্সিজেন সরবরাহ করার মাইলফলক অতিক্রম করেছে। ভারতীয় রেল ১৭৩৪ টি ট্যাংকার মারফত মোট ৩০১৮২ মেট্রিক টন তরল মেডিকেল অক্সিজেন সরবরাহ করেছে।
মোট ৪২১ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা শেষ করেছে।
অক্সিজেন এক্সপ্রেসের মাধ্যমে এ পর্যন্ত দক্ষিণাঞ্চলের রাজ্যগুলিতে মোট ১৫ হাজার মেট্রিক টন তরল অক্সিজেন সরবরাহ করা হয়েছে।
তামিলনাড়ুতে ৪ হাজার ৯০০ মেট্রিক টন তরল মেডিকেল অক্সিজেন সরবরাহ করা হয়েছে। কর্ণাটক এবং অন্ধ্রপ্রদেশ যথাক্রমে ৩৭০০,৩৬০০ মেট্রিক টন তরল মেডিকেল অক্সিজেন পাঠানো হয়েছে।
এর পাশাপাশি, ১০ টি ট্যাংকার মারফত ২ টি অক্সিজেন ভর্তি এক্সপ্রেস যাতে ১৭৭ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
বিগত ৫০ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
CG/ SB
(Visitor Counter : 169
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ২০শে ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৫ কোটি ৩৭ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ২ লক্ষ ২৪ হাজার ১৮৭।
দেশে বর্তমানে করোনায় আক্রান্তের হার মোট আক্রান্তের ০.৫২ শতাংশ।
কোভিড মুক্তের হার বর্তমানে ৯৮.২৮ শতাংশ।
গত ২৪ ঘণ্টায় সুস্থ হয়েছেন ৪৮ হাজার ৮৪৭ জন। এখনও পর্যন্ত সুস্থ হয়ে উঠেছেন ৪ কোটি ২০ লক্ষ ৮৬ হাজার ৩৮৩।
সারা দেশে গত ২৪ ঘণ্টায় নতুন করে আক্রান্ত ১৯ হাজার ৯৬৮ জন।
দৈনিক সংক্রমণের হার ১.৬৮ শতাংশ।
সাপ্তাহিক সংক্রমণের হার ২.২৭ শতাংশ।
এখনও পর্যন্ত নমুনা পরীক্ষা হয়েছে ৭৫ কোটি ৯৩ লক্ষ।
গত ২৪ ঘণ্টায় ১১ লক্ষ ৮৭ হাজার ৭৬৬টি নমুনা পরীক্ষা হয়েছে।
CG/CB/SFS
(Visitor Counter : 84
আদিবাসীবিষয়কমন্ত্রক
“আদিবাসীদের জীবন-জীবিকা ও নিরাপত্তা”–র বিষয়ে কেন্দ্রীয় আদিবাসী বিষয়ক মন্ত্রী, শ্রী অর্জুন মুন্ডার রাজ্য ও কেন্দ্রশাসিত অঞ্চলগুলির সঙ্গে ভিডিও কনফারেন্সের মাধ্যমে বৈঠক
নতুন দিল্লি, ১২ই মে, ২০২০
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা, আজ নতুন দিল্লিতে “আদিবাসীদের জীবন-জীবিকা ও নিরাপত্তা” নিয়ে রাজ্য এবং কেন্দ্রশাসিত অঞ্চলগুলির সঙ্গে ভিডিও কনফারেন্সের মাধ্যমে বৈঠক করেন। ২০টির বেশি রাজ্য ও কেন্দ্রশাসিত অঞ্চলের মুখ্যমন্ত্রী, উপমুখ্যমন্ত্রী, আদিবাসী বিষয়ক এবং বনমন্ত্রীরা ছাড়াও মন্ত্রকের উচ্চপদস্থ আধিকারিকরা এই বৈঠকে যোগ দেন।
শ্রী মুন্ডা, সংশোধিত নূন্যতম সহায়কমূল্যে বনজ সম্পদ সংগ্রহ করে আদিবাসীদের জীবন ও জীবিকাকে সাহায্য করার জন্য রাজ্যগুলিকে অভিনন্দন জানান।
পয়লা মে থেকে ৫০টি বনজ সামগ্রীর নূন্যতম সহায়ক মূল্যের পরিবর্তন ঘটানো হয়েছে। ১৭টি রাজ্য, ৪০ কোটি টাকার এই ধরণের বনজ সামগ্রী সংগ্রহ করেছে। আরো ৫টি রাজ্য এই কাজ শুরু করেছে। শ্রী মুন্ডা, বৈঠকে প্রধানমন্ত্রী বন ধন যোজনার আওতায় রাজ্যগুলিতে যে কাজ হচ্ছে, তার পর্যালোচনা করেন। বন ধন কেন্দ্রগুলির পরিকাঠামো নিয়ে বৈঠকে আলোচনা হয়েছে। জাতীয় এবং আন্তর্জাতিক স্তরে আদিবাসীদের উৎপাদিত সামগ্রী বিক্রির বিষয় নিয়েও মন্ত্রী বিস্তারিত আলোচনা করেন।
কোভিড – ১৯ মহামারীর প্রেক্ষিতে যে সমস্ত আদিবাসী পরিযায়ী শ্রমিক এবং ছাত্র – ছাত্রীরা বাড়ি ফিরে আসছেন, তাঁদের জন্য রাজ্যগুলি কি কি ব্যবস্থা নিয়েছে, শ্রী মুন্ডা বৈঠকে সেই বিষয়গুলিও পর্যালোচনা করেন। আদিবাসী বিষয়ক প্রতিমন্ত্রী, শ্রীমতী রেণুকা সিং, গ্রামাঞ্চলে ফিরে আসা পরিযায়ী শ্রমিকদের জন্য ছোট ছোট কেন্দ্র গড়ে তোলার প্রস্তাব দেন। যেখানে আদিবাসী শ্রমিকরা, তাঁদের জীবিকার জন্য নানা ধরণের কাজ করার সুযোগ পাবেন।
আদিবাসীদের জীবন–জীবিকা এবং কর্মসংস্থানের জন্য বন ধন কেন্দ্র ওস্বনির্ভর গোষ্ঠীগুলির মাধ্যমে কেন্দ্র যে সাহায্যের হাত বাড়িয়ে দিয়েছে, বিভিন্ন রাজ্য সেজন্য কৃতজ্ঞতা প্রকাশ করেছে। কয়েকটি রাজ্য, কোভিড – ১৯-এর সংক্রমণ শুরু হবার পর, আদিবাসীদের উৎপাদিত হ্যান্ড স্যানিটাইজার এবং ফেস মাস্কের বিষয়ে বিস্তারিত তথ্য তুলে ধরে। এই সব সামগ্রী রেল সহ বিভিন্ন জায়গায় সরবরাহ করা হয়েছে।
বন ধন কেন্দ্র গড়ে তোলার বিষয়ে বিভিন্ন রাজ্যের ভূমিকার প্রসঙ্গে ট্রাইফেডের ম্যানেজিং ডিরেক্টর শ্রী প্রবীর কৃষ্ণ, বৈঠকে বিস্তারিতভাবে জানিয়েছেন।
(CG/CB/SFS
কেন্দ্রীয়মন্ত্রিসভা
ভারতে ২০২২ অনুর্দ্ধ মহিলা বিশ্বকাপ আয়োজনে ফেডারেশন ইন্টারন্যাশনালে দ্য ফুটবল অ্যাসোসিয়েশন  – এর সঙ্গে কেন্দ্রীয় মন্ত্রিসভার নিশ্চয়তা সংক্রান্ত চুক্তি স্বাক্ষরে অনুমোদন
নয়াদিল্লি, ২৭ জুলাই, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ২০২২ অনুর্দ্ধ মহিলা বিশ্বকাপ ভারতে আয়োজনের জন্য ফেডারেশন ইন্টারন্যাশনালে দ্য ফুটবল অ্যাসোসিয়েশন বা ফিফার সঙ্গে নিশ্চয়তা সংক্রান্ত চুক্তি স্বাক্ষরে অনুমোদন দেওয়া হয়েছে।
১১-৩০ অক্টোবর ভারতে ফিফা অনুর্দ্ধ ১৭ মহিলা বিশ্বকাপ ২০২২ অনুষ্ঠিত হবে। ভারতে এই প্রথম ফিফার উদ্যোগে মহিলা ফুটবল প্রতিযোগিতা আয়োজন করা হচ্ছে। ২০০৮ সাল থেকে এক বছর অন্তর জোড়বর্ষে এই প্রতিযোগিতার আয়োজন করা হয়। ষষ্ঠ অনুর্দ্ধ ১৭ মহিলা বিশ্বকাপ উরুগুয়েতে অনুষ্ঠিত হয়। সেই প্রতিযোগিতায় স্পেন চ্যাম্পিয়ন হয়েছিল। সপ্তম অনুর্দ্ধ ১৭ মহিলা বিশ্বকাপে ভারত সহ ১৬টি দেশ অংশ নেবে। সর্বভারতীয় ফুটবল ফেডারেশন  ভুবনেশ্বর নভি মুম্বাই ও গোয়ায় প্রতিযোগিতার ম্যাচগুলি খেলার প্রস্তাব দিয়েছে।
২০১৭ সালে ফিফা অনুর্দ্ধ ১৭ পুরুষ বিশ্বকাপ সফলভাবে আয়োজন করা হয়। সেবার কলকাতা, দিল্লি, গুয়াহাটি, মুম্বাই, গোয়া ও কোচিতে খেলা হয়েছিল।
মাঠের রক্ষণা-বেক্ষণ, স্টেডিয়ামে বিদ্যুৎ সংযোগ ও কেবল বসানো, প্রশিক্ষণের প্রয়োজনীয় ব্যবস্থা, ব্র্যান্ডিং সহ বিভিন্ন কাজে সহায়তার জন্য ১০ কোটি টাকার আর্থিক সহায়তা দেওয়া হবে। ন্যাশনাল স্পোর্টস্ ফেডারেশনকে দেয় বিভিন্ন প্রকল্প সহযোগিতার জন্য বরাদ্দ বাজেট থেকে এই অর্থ ব্যয় হবে।
ফিফা অনুর্দ্ধ ১৭ মহিলা বিশ্বকাপ আয়োজনের ফলে ভারতে মহিলা ফুটবল খেলার আগ্রহ বাড়বে। তাঁরা বিভিন্ন দেশের খেলোয়াড়দের খেলা দেখতে পাবেন। এর ফলে, ভারতে মহিলা ফুটবলের মানোন্নয়ন হবে। ২০১৭ সালে ফিফা অনুর্দ্ধ ১৭ পুরুষ বিশ্বকাপ সফলভাবে আয়োজনের পর দেশ এখন মহিলা বিশ্বকাপ আয়োজনের প্রস্তুতি নিচ্ছে। ফলস্বরূপ, দেশে আরও বেশি মেয়েরা ফুটবল খেলতে আগ্রহী হবে, ফুটবল সংক্রান্ত সিদ্ধান্ত গ্রহণকারী সংস্থায় মহিলাদের প্রতিনিধিত্ব বাড়বে এবং বিভিন্ন খেলায় লিঙ্গবৈষম্য দূর হবে।
PG/CB/SB
(Visitor Counter : 131
প্রতিরক্ষামন্ত্রক
কার্টেন রেজার: ভারতীয় সেনাবাহিনী বাংলাদেশে আন্তর্জাতিক পর্যায়ে সেনা অনুশীলন- শান্তির অগ্রসেনা-২০২১, এ অংশ নিচ্ছে
নতুন দিল্লি, ০১ এপ্রিল, ২০২১
বাংলাদেশের 'জাতীয় পিতা' বঙ্গবন্ধু শেখ মুজিবুর রহমানের জন্মশতবর্ষ এবং সে দেশের স্বাধীনতা দিবসের ৫০ বছর পূর্তি উপলক্ষে শান্তির অগ্রসেনা-২০২১ নামে আন্তর্জাতিক পর্যায়ে সেনা অনুশীলনের ব্যবস্থা করা হয়েছে। ভারতীয় সেনা এই বিশেষ অনুশিলনে অংশ নিচ্ছে। ভারতীয় সেনাবাহিনীর আধিকারিক, জওয়ান সহ ডোগরা রেজিমেন্টের ৩০ জন সেনা বিশেষ এই অনুশীলনে যোগ দেবেন। ভারত ছাড়াও ভূটান, শ্রীলংকা এবং বাংলাদেশের সেনাবাহিনী ও এই অনুশীলনে যোগ দেবে। এর পাশাপাশি মার্কিন যুক্তরাষ্ট্র, গ্রেট ব্রিটেন, তুর্কি, সৌদি আরব, কুয়েত এবং সিঙ্গাপুর থেকেও সেনাবাহিনীর পর্যবেক্ষকরা আসবেন। আগামী ৪ থেকে ১২ এপ্রিল এই অনুশীলন অনুষ্ঠিত হবে।
CG/ SB
(Visitor Counter : 177
প্রধানমন্ত্রীরদপ্তর
ভারতের সভাপতিত্বে জি-২০ গোষ্ঠীর সচিবালয়ে নিয়োগের সুযোগ সম্পর্কে তথ্য ভাগ করে নিয়েছেন প্রধানমন্ত্রী
নয়াদিল্লি, ২৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী জি-২০ সচিবালয়ে নিয়োগের সুযোগ সম্পর্কে তথ্য সকলের সঙ্গে ভাগ করে নিয়েছেন। ভারতের সভাপতিত্বে এই গোষ্ঠীর আন্তর্জাতিক নীতিমালা তৈরিতে সদ্য নিযুক্তরা সাহায্য করবেন।
বিদেশ মন্ত্রকের মুখপাত্র শ্রী অরিন্দম বাগচীর এক ট্যুইট বার্তাকে উদ্ধৃত করে প্রধানমন্ত্রী তাঁর ট্যুইট বার্তায় বলেছেন, “এটি দারুন এক কাজের সুযোগ…”
PG/SB/SB
(
আবাসনএবংশহরাঞ্চলেরদারিদ্র্যদূরীকরণমন্ত্রক
অর্থ কমিশন নতুন শহরগুলি সুসজ্জিত করার জন্য রাজ্যগুলিকে আট হাজার কোটি টাকার কর্মক্ষমতা যাচাই-ভিত্তিক একটি তহবিল সংস্থানের সুপারিশ করেছে
নয়াদিল্লি, ২৮ জুলাই, ২০২১
পঞ্চদশ অর্থ কমিশন কেন্দ্রীয় সরকারের কাছে যে প্রতিবেদন জমা দিয়েছে তাতে নতুন শহরগুলি সুসজ্জিতকরণের জন্য রাজ্যগুলিকে তাদের কর্মক্ষমতা যাচাই-ভিত্তিক ৮ হাজার কোটি টাকার একটি তহবিল সংস্থানের সুপারিশ করেছে। তহবিলের এই অর্থ প্রস্তাবিত প্রতিটি নতুন শহর সুসজ্জিতকরণের জন্য কাজে লাগানো হবে। এজন্য প্রতিটি শহরে ১ হাজার কোটি টাকার আর্থিক সহায়তার প্রস্তাব করা হয়েছে। এর ফলে সর্বাধিক আটটি শহর নতুনভাবে সুসজ্জিতকরণের জন্য কমিশনের প্রস্তাব অনুযায়ী আর্থিক সাহায্য পাবে। তবে, এই উদ্যোগ কার্যকর করার বিস্তারিত পন্থাপদ্ধতি এখনও চূড়ান্ত হয়নি।
এছাড়াও, স্মার্ট সিটি মিশনের অন্যতম একটি গুরুত্বপূর্ণ বিষয় হল অঞ্চল-ভিত্তিক উন্নয়ন। অঞ্চল-ভিত্তিক উন্নয়ন মডেলের মধ্যে সিটি ইমপ্রুভমেন্ট , সিটি রিনিউয়াল  অথবা সিটি এক্সটেনশন । স্মার্ট সিটি মিশনের আওতায় ২০১৬-র জানুয়ারি থেকে ২০১৮-র জুন পর্যন্ত মোট চারটি পর্বের প্রতিযোগিতায় স্মার্ট সিটি হিসেবে গড়ে তোলার জন্য ১০০টি শহর মনোনীত হয়েছে। যে স্মার্ট সিটিগুলি গ্রিনফিল্ড হিসেবে মানোন্নয়নের অথবা একাধিক মডেল-ভিত্তিক উন্নয়নের পন্থা অবলম্বন করেছে সেগুলি নিম্নরূপ :
|
|
রাজ্য
|
|
স্মার্ট সিটি
|
|
অঞ্চল-ভিত্তিক উন্নয়নের বিষয়
|
|
ঝাড়খণ্ড
|
|
রাঁচি
|
|
গ্রিনফিল্ড
|
|
মহারাষ্ট্র
|
|
ঔরঙ্গাবাদ
|
|
গ্রিনফিল্ড
|
|
গুজরাট
|
|
রাজকোট
|
|
গ্রিনফিল্ড
|
|
অন্ধ্রপ্রদেশ
|
|
অমরাবতী
|
|
গ্রিনফিল্ড
|
|
মধ্যপ্রদেশ
|
|
সাতনা
|
|
গ্রিনফিল্ড
|
|
পশ্চিমবঙ্গ
|
|
নিউ টাউন কলকাতা
|
|
রেট্রোফিটিং+গ্রিনফিল্ড
|
|
মহারাষ্ট্র
|
|
নাসিক
|
|
রেট্রোফিটিং+গ্রিনফিল্ড
|
|
ছত্তিশগড়
|
|
অটল নগর
|
|
রিডেভেলপমেন্ট+গ্রিনফিল্ড
রাজ্যসভায় আজ এক লিখিত জবাবে এই তথ্য দেন আবাসন ও শহরাঞ্চল বিষয়ক প্রতিমন্ত্রী শ্রী কৌশল কিশোর।
CG/BD/DM/….28th July, 2021……
(Visitor Counter : 143